pythainlp/thai-wiki-dataset-v3 huggingface dataset:
เจ้าชายชาลส์ เคานต์แห่งฟลานเดอร์

เจ้าชายชาลส์ เคานต์แห่งฟลานเดอร์ (ประสูติ 10 ตุลาคม ค.ศ. 1903; สิ้นพระชนม์ 1 เมษายน ค.ศ. 1983) เป็นพระราชโอรสพระองค์ที่สองของสมเด็จพระเจ้าอัลแบร์ที่ 1 กับสมเด็จพระราชินีเอลิซาเบธ ประสูติที่กรุงบรัสเซลส์ พระองค์ทรงปฏิบัติหน้าที่เป็นผู้สำเร็จราชการแทนพระเชษฐา พระเจ้าเลออปอลที่ 3 ตั้งแต่ปี ค.ศ. 1944 จนกระทั่ง ค.ศ. 1950 ในฐานะ "เจ้าชายผู้สำเร็จราชการแทนพระองค์" ปฏิบัติพระราชภารกิจแทนจนกระทั่งพระเจ้าเลออปอลที่ 3 เสด็จพระราชดำเนินกลับเบลเยียมและปฏิบัติพระราชภารกิจ แต่ต่อจากนั้นไม่นาน พระเชษฐาของพระองค์ก็ทรงสละราชสมบัติให้แก่พระโอรสพระองค์ใหญ่ คือ เจ้าชายโบดวง
ในระหว่างสงครามโลกครั้งที่ 2 พระองค์ทรงได้รับการออกพระนามว่า "นายพล ดูว์ บ็อค" เพื่อประโยชน์ในการถวายอารักขา พระองค์ยังทรงมีความเกี่ยวพันอย่างมากกับฐานทัพอากาศฮัลลาวิงตันในประเทศอังกฤษซึ่งใช้เป็นสถานที่ขนส่งนายทหารฝ่ายสัมพันธมิตรมายังเบลเยียม ด้านชีวิตส่วนพระองค์ มีข่าวลือว่าทรงเสกสมรสอย่างลับ ๆ กับ แจ็คเกอลีน เปียเออร์บรูน (Jacqueline Peyrebrune) และมีพระธิดานอกสมรสพระนามว่า อิซาเบลลา กับแจ็คเกอลีน แวร์ลี (Jacqueline Wehrli) บุตรีของเจ้าของร้านขนมปังในกรุงบรัสเซลส์
== พงศาวลี ==
== บรรณานุกรม ==
Rien Emmery, Charles de Belgique (1903-1983), Éditions Racine, Bruxelles, 2007 (ISBN 978-2-87386-520-7)
Gunnar Riebs, Charles - Comte de Flandre, Prince de Belgique, Régent du royaume, Éditions Labor, Bruxelles, 2003 (ISBN 978-2-80401-917-4)
André de Staercke, Mémoires sur la Régence et la Question royale, Éditions Racine, Bruxelles, 2003 (ISBN 978-2-87386-316-6)
Mark Van den Wijngaert et Vincent Dujardin, La Belgique sans Roi (1940-1950), Nouvelle Histoire de Belgique, vol.2, Éditions Complexe, Bruxelles, 2006 (ISBN 2-8048-0084-9)
ราชวงศ์ซัคเซิน-โคบวร์คและโกทา
ผู้สำเร็จราชการแทนพระองค์
เคานต์แห่งฟลานเดอร์ส
สมเด็จพระเจ้าอัลแบร์ที่ 1 แห่งเบลเยียม
เอกสารเว็บ

เอกสารเว็บ เป็นเอกสารในมโนทัศน์ที่คล้ายกับเว็บเพจ แต่ก็ยังสอดคล้องกับนิยามที่กว้างขึ้นของเวิลด์ไวด์เว็บคอนซอร์เทียม (W3C) ดังต่อไปนี้
:"... เอกสารเว็บทุกชุดมียูอาร์ไอของมันเอง สังเกตว่าเอกสารเว็บไม่ใช่สิ่งเดียวกับแฟ้มข้อมูล: เอกสารเว็บชุดเดียวสามารถมีได้ในหลายรูปแบบและในภาษาต่าง ๆ ส่วนแฟ้มข้อมูลแฟ้มเดียว ตัวอย่างเช่นสคริปต์พีเอชพี อาจมีหน้าที่สร้างเอกสารเว็บจำนวนมากที่มียูอาร์ไอแตกต่างกัน เอกสารเว็บถูกจำกัดความว่าเป็นบางสิ่งที่มียูอาร์ไอ และสามารถให้ผลเป็นการแทนต่าง ๆ (ซึ่งตอบสนองเป็นรูปแบบใดรูปแบบหนึ่งอย่างเช่นเอชทีเอ็มแอล เจเพ็ก หรืออาร์ดีเอฟ) ของทรัพยากรที่ระบุในการตอบสนองไปยังการร้องขอของเอชทีทีพี ในวรรณกรรมเชิงเทคนิค ... ศัพท์ ทรัพยากรสารสนเทศ (information resource) ถูกใช้แทนคำว่าเอกสารเว็บ" 
ศัพท์ "เอกสารเว็บ" ถูกใช้เป็นศัพท์ที่มีความหมายคลุมเครือในแหล่งข้อมูลหลายแหล่ง  แต่นิยามของเวิลด์ไวด์เว็บคอนซอร์เทียมด้านบนสามารถใช้อธิบายได้ทั้งหมด
การวิจัยในสาขา "การค้นคืนเอกสารเว็บ" (web document retrieval) และ "การวิเคราะห์เอกสารเว็บ" (web document analysis) เมื่อไม่นานมานี้  ได้รื้อฟื้นความสนใจเรื่องการทำความเข้าใจวิธีใช้ศัพท์ให้ถูกต้อง
ความคิดหลักก็คือ ทรัพยากรเบื้องหลังทรัพยากรเดียวในระบบเอชทีทีพี อาจมีการแทนหลายชนิดที่แตกต่างกัน ซึ่งสามารถเปิดเผยได้โดยกลไกบางอย่างอาทิ การเจรจาเนื้อหา (content negotiation)
== อ้างอิง ==
== แหล่งข้อมูลอื่น ==
W3C Recommended list of XML-Web documents
การจัดการเว็บไซต์
เว็บไซต์
รายชื่อเมืองหลวงของพม่า

รายชื่อเมืองหลวงของอาณาจักรต่าง ๆ ในประวัติศาสตร์พม่าตั้งแต่คริสต์ศตวรรษที่ 9 ถึงปัจจุบัน โดยทั่วไปรายการจะจัดเรียงตามลำดับราชวงศ์และตามลำดับเวลา เมืองหลวงของประเทศจะแสดงเป็นตัวหนา
== รายชื่อตามประวัติศาสตร์ ==
== หมายเหตุ ==
== อ้างอิง ==
== บรรณานุกรม ==
ประวัติศาสตร์พม่า
เมืองหลวงพม่า
เมืองหลวงแบ่งตามประเทศ
ลิงก์เสีย

ลิงก์เสีย, ลิงก์ตาย, ลิงก์เน่า คือศัพท์แบบกันเองที่ใช้เรียกการเชื่อมโยงหลายมิติ (บนเว็บไซต์เอกเทศหรืออินเทอร์เน็ตโดยทั่วไป) ที่โยงไปยังเว็บเพจ เซิร์ฟเวอร์ หรือทรัพยากรอื่น ซึ่งไม่มีให้ใช้งานได้อย่างถาวร ศัพท์นี้ก็ใช้อธิบายผลจากความล้มเหลวในการอัปเดตเว็บเพจที่ล้าสมัย ที่พะรุงพะรังในผลการค้นหาของเสิร์ชเอนจินด้วย
== สาเหตุ ==
ลิงก์ใดลิงก์หนึ่งอาจเสียได้ด้วยเหตุหลายประการ เหตุเรียบง่ายและสามัญที่สุดก็คือ เว็บไซต์ที่โยงไปหาไม่มีอยู่อีกต่อไป ผลลัพธ์สามัญที่สุดของการเรียกลิงก์เสียก็คือ ข้อผิดพลาด 404 ซึ่งแสดงว่าเว็บเซิร์ฟเวอร์ตอบสนอง แต่หน้าที่ระบุนั้นไม่สามารถค้นพบได้
เว็บไซต์ข่าวบางแห่งมีส่วนทำให้เกิดปัญหาลิงก์เสีย โดยการคงไว้แต่บทความข่าวล่าสุดที่สามารถเข้าถึงได้โดยเสรี แล้วลบหรือย้ายบทความข่าวเก่า ๆ ไปไว้ในพื้นที่สำหรับสมาชิกที่ต้องจ่ายค่าสมัครเข้าร่วม ทำให้ลิงก์สนับสนุนขาดหายไปอย่างมาก ต่อเว็บไซต์ที่อภิปรายถึงเหตุการณ์สำคัญเชิงข่าวและใช้ข่าวนั้นเป็นแหล่งอ้างอิง
ลิงก์เสียอีกประเภทหนึ่งเกิดขึ้นเมื่อเซิร์ฟเวอร์ที่รับฝากหน้าปลายทางหยุดการทำงานหรือย้ายตำแหน่งไปยังชื่อโดเมนใหม่ กรณีนี้เบราว์เซอร์จะให้ผลเป็นข้อผิดพลาดของดีเอ็นเอส หรืออาจปรากฏเป็นเว็บไซต์ที่ไม่เกี่ยวข้องกับเนื้อหาที่เรียกค้น กรณีหลังสามารถเกิดขึ้นได้เมื่อชื่อโดเมนถูกระงับและต่อมาผู้ให้บริการรายอื่นก็ช่วงชิงจดทะเบียนชื่อเดิมอีกครั้ง ชื่อโดเมนที่ได้มานี้จะดึงดูดผู้ที่คาดหวังความได้เปรียบจากกระแสผู้เยี่ยมชมที่เข้ามาโดยไม่ทันสงสัย เพื่อที่จะเพิ่มพูนตัวนับผู้เยี่ยมชมและเพจแรงก์
ลิงก์ก็อาจเสียได้ด้วยสาเหตุจากการปิดกั้นบางรูปแบบ เช่นตัวกรองเนื้อหาหรือไฟร์วอลล์ ลิงก์เสียที่พบเห็นได้ทั่วไปบนอินเทอร์เน็ตก็สามารถเกิดขึ้นได้จากด้านผู้เขียน เมื่อเนื้อหาของเว็บไซต์ถูกรวบรวม คัดลอก หรือจัดใช้งานโดยปราศจากการตรวจทานเป้าหมายอย่างถูกต้อง หรือเพียงไม่ทำให้ทันสมัย ลิงก์เสียก็อาจเกิดขึ้นได้กับเว็บไซต์ที่ไม่ได้ใช้ยูอาร์แอลแบบสะอาด (clean URL) ซึ่งถูก "จัดระเบียบใหม่" 
== ความแพร่หลาย ==
ผู้ใช้เว็บคุ้นเคยต่อการตอบรับชนิด 404 "Not Found" แม้กระทั่งผู้ที่ใช้เว็บเป็นครั้งคราว มีการศึกษาวิจัยจำนวนหนึ่งที่สำรวจความแพร่หลายของลิงก์เสียบนเว็บ ในวรรณกรรมเชิงวิชาการ และในห้องสมุดดิจิทัล จากการทดลองเมื่อ พ.ศ. 2546 เฟตเทอร์ลีและคณะพบว่า ประมาณหนึ่งลิงก์ในทุก ๆ 200 ลิงก์ต่อสัปดาห์จะหายไปจากอินเทอร์เน็ต 
แม็กคาวน์และคณะพบว่า ยูอาร์แอลถึงครึ่งที่อ้างถึงบทความในดี-ลิบ แมกาซีน (D-Lib Magazine) ไม่สามารถเข้าถึงได้อีกหลังจากเผยแพร่ไปแล้ว 10 ปี 
และการศึกษาวิจัยอื่น ๆ ได้แสดงว่า ลิงก์เสียในวรรณกรรมเชิงวิชาการมีจำนวนมากแย่ยิ่งกว่านั้น 
เนลสันกับอัลเลนได้สำรวจลิงก์เสียในห้องสมุดดิจิทัลพบว่า ประมาณร้อยละสามของลิงก์ทั้งหมดไม่สามารถเข้าถึงได้หลังจากหนึ่งปีผ่านพ้นไป 
== อ้างอิง ==
== แหล่งข้อมูลอื่น ==
Future-Proofing Your URIs
Jakob Nielsen, "Fighting Linkrot", Jakob Nielsen's Alertbox, June 14, 1998.
Warrick  - a tool for recovering lost websites from the Internet Archive and search engine caches
UndeadLinks.com - user-contributed databases of moved URLs
W3C Link Checker
mod_brokenlink - Apache module that reports broken links.
ยูอาร์แอล
คุณภาพข้อมูล
ปฏิบัติการครอสโรดส์

ปฏิบัติการครอสโรดส์ (Operation Crossroads) เป็นชุดการทดลองระเบิดนิวเคลียร์โดยสหรัฐอเมริกา การทดลองทุกครั้งในชุดการทดลองนี้จัด ณ บิกีนีอะทอลล์ ในช่วงกลางปี 1956 ครอสโรดส์ เป็นการทดลองหลังจาก ทรินิตี ซึ่งทดลองช่วงเดือนกรกฎาคม 1945 และเป็นการระเบิดครั้งแรกตั้งแต่การทิ้งระเบิดนิวเคลียร์ที่ฮิโระชิมะนะงะซะกิ โดยมีจุดมุ่งหมายการทดลองเพื่อทดสอบความเสียหายจากระเบิดนิวเคลียร์ที่มีผลต่อเรือรบ
ชุดการทดลอง ครอสโรดส์ ประกอบไปด้วยระเบิดสองลูก โดยทั้งคู่มีแรงระเบิด 23 กิโลตันทีเอ็นทีเท่ากัน ลูกแรกทดลองวันที่ 1 กรกฎาคม 1946 สมญานามว่า เอเบิล  ซึ่งจุดระเบิดเหนือพื้นดิน 160 เมตร อีกลูกหนึ่งทดลองวันที่ 25 กรกฎาคม 1946 มีสมญานามว่า เบเกอร์ ซึ่งจุดระเบิดใต้ผิวน้ำลงไป 27 เมตร แต่ยังมีระเบิดอีกลูกสมญานามว่า ชาร์ลี ที่วางแผนระเบิดในปี 1947 แต่ถูกยกเลิกเสียก่อน จึงเลื่อนการทดลอง ชาร์ลี ไปทดลองในปฏิบัติการวิกแวมซึ่งเป็นการระเบิดใต้ท้องทะเลลึกบริเวณชายฝั่งแคลิฟอร์เนีย การระเบิดของ เอเบิล และ เบเกอร์ เป็นการระเบิดครั้งที่สี่และครั้งที่ห้าในประวัติศาสตร์การระเบิดของสหรัฐอเมริกา (หลังจาก ทรินิตี และ ระเบิดที่ฮิโระชิมะและนะงะซะกิ) และเป็นการทดลองครั้งแรกที่จัดขึ้นบริเวณเหมู่เกาะมาร์แชลล์ ซึ่งการทดลองอีกหลาย ๆ ครั้งต่อมาก็จัดที่บริเวณนี้
ผู้คนที่อาศัยอยู่บนเกาะบิกีนีแต่เดิมยินยอมที่จะย้ายออกจากเกาะ โดยคนส่วนมากย้ายไปอยู่ที่รองเกริคอะทอลล์ (Rongerik Atoll) และต่อมาในทศวรรษ 1950 มีการทดลองระเบิดเทอร์โมนิวเคลียร์อีกหลายครั้งที่จัดขึ้นบริเวณเกาะบิกีนี ทำให้เกิดการปนเปื้อนในน้ำทะเลและในอากาศอย่างมากซึ่งจะส่งผลกระทบต่อการดำรงชีวิตของชาวเกาะ เช่นการทำฟาร์ม และการหาปลา แม้ในปัจจุบันเกาะบิกีนีก็ยังใช้ในการอยู่อาศัยไม่ได้ แม้จะมีการยืนยันว่าผู้เกี่ยวข้องกับปฏิบัติการครอสโรดส์จะได้รับการป้องกันจากรังสีเป็นอย่างดี แต่ก็ยังมีการศึกษาที่ว่าอายุขัยเฉลี่ยของผู้เข้าร่วมปฏิบัติการลดลงสามเดือนจากคนทั่วไป ผลจากการระเบิดของ เบเกอร์ ทำให้เรือเป้าทุกลำปนเปื้อนสารกำมันตรังสี และทำให้เกิดการฟุ้งกระจายของสารกำมันตรังสีเป็นวงกว้าง จนทำให้นักเคมีนามว่าเกลนน์ ซีบอร์ก ซึ่งเคยดำรงตำแหน่งประธานของคณะกรรมาธิการพลังงานนิวเคลียร์ได้กล่าวถึง เบเกอร์ ว่าเป็น "จุดเริ่มต้นของภัยพิบัตินิวเคลียร์ของโลก"
== อ้างอิง ==
==บรรณานุกรม==
การทดลองระเบิดนิวเคลียร์ของสหรัฐอเมริกา
การบังคับย้ายถิ่นฐาน
โครงการทางทหารในสหรัฐอเมริกา
ชื่อรหัส
มิสเตอร์คิงคอง

มิสเตอร์คิงคอง (미스터 고; 大明猩; Mr. Go) เป็นภาพยนตร์ ค.ศ. 2013 ที่เขียนบทและกำกับโดยคิม ยง-ฮวา ซึ่งอิงจากหนังสือการ์ตูน ค.ศ. 1984 ของฮอ ย็อง-มัน เรื่องทีมที่ 7 (제7구단) ซึ่งเกี่ยวกับกอริลลาที่กลายเป็นซูเปอร์สตาร์เบสบอล กับผู้จัดการหญิงวัย 15 ปีของมัน ภาพยนตร์ชุดนี้นำแสดงโดยสวี เจียว และซอง ดง-อิล มิสเตอร์คิงคองเป็นภาพยนตร์เกาหลีใต้เรื่องแรกที่ถ่ายทำในระบบ 3 มิติอย่างเต็มรูปแบบ ภาพยนต์ชุดนี้เป็นภาพยนตร์ร่วมผลิตระหว่างเกาหลีใต้กับประเทศจีน ซึ่งได้รับการเปิดตัวในช่วงเวลาไล่เลี่ยกันในวันที่ 17 กรกฎาคม และ 18 กรกฎาคม ตามลำดับ
== เนื้อเรื่องย่อ ==
หัวหน้าละครสัตว์หญิงสาวชื่อ เหว่ยเหวย ใช้ชีวิตอยู่กับลิงกอริลลาชื่อหลิงหลิง ที่ชอบเล่นไม้เบสบอล ซึ่งได้กลายเป็นสมาชิกครอบครัวและเพื่อนเพียงคนเดียวของเธอ เมื่อคุณปู่ของเธอได้เสียชีวิตลงเนื่องด้วยแผ่นดินไหวครั้งใหญ่ในมณฑลเสฉวน โดยทิ้งหนี้สินจำนวนหนึ่งไว้เบื้องหลัง เมื่อนายทุนหน้าเลือดขู่ว่าจะขายหลิงหลิง และเด็ก ๆ ในคณะละครสัตว์เพื่อชดใช้หนี้ เหว่ยเหวยจึงไม่มีทางเลือกนอกจากให้หลิงหลิง ได้แสดงผลงานในลีกเบสบอลเกาหลี โดยการสนับสนุนของแมวมองผู้มีหัวทุนนิยมชื่อ ซอง ชุงซู ณ เวลานี้ หลิงหลิงได้รับการขนานนามว่า "มิสเตอร์โก" และได้กลายเป็นซูเปอร์สตาร์ในทันที กับการนำแฟน ๆ และทีมดูซานแบร์สก้าวสู่การเป็นแชมป์อย่างปาฏิหาริย์
== นักแสดงนำ ==
สวี เจียว - เหว่ยเหวย
ซอง ดง-อิล - ซอง ชุงซู
คิม คัง-วู - ผู้จัดการทั่วไปประจำทีมดูซานแบร์ส
== เพลงประกอบภาพยนตร์ ==
เพลงธีมประกอบภาพยนตร์ชื่อ "บาย" ขับร้องโดยคิม แท-ย็อน ผู้เป็นสมาชิกของเกิลส์เจเนอเรชัน ประพันธ์บทเพลงโดยอี แจ-ฮัก โดยเพลง "บาย" มีทั้งในเวอร์ชันภาษาเกาหลีและภาษาจีน รวมถึงได้ทำการบันทึกเสียงโดยฮอลลีวูดซิมโฟนีออร์เคสตราที่ห้องบันทึกเสียงดนตรีของโซนี่พิคเจอร์สในลอสแอนเจลิส รัฐแคลิฟอร์เนีย
== การเปิดตัว ==
ภาพยนตร์ชุดนี้ได้เปิดตัวที่โรงภาพยนตร์ 1,000 แห่งในประเทศเกาหลีใต้เมื่อวันที่ 17 กรกฎาคม ค.ศ. 2013 และที่โรงภาพยนตร์ 3,000 แห่ง (ในระบบ 3 มิติ) ที่ประเทศจีน ณ วันที่ 18 กรกฎาคม ภาพยนตร์ชุดนี้ยังได้รับการเปิดตัวที่ประเทศอื่น ๆ ในเอเชีย ซึ่งได้แก่ ประเทศสิงคโปร์ ณ วันที่ 18 กรกฎาคม ประเทศมาเลเซียและประเทศไทย ณ วันที่ 1 สิงหาคม, ประเทศอินโดนีเซีย ณ วันที่ 6 สิงหาคม, ไต้หวัน ณ วันที่ 9 สิงหาคม, ฮ่องกง ณ วันที่ 15 สิงหาคม และประเทศฟิลิปปินส์ ณ วันที่ 8 กันยายน
== อ้างอิง ==
== แหล่งข้อมูลอื่น ==
ภาพยนตร์ที่ออกฉายในปี พ.ศ. 2556
ภาพยนตร์เกาหลีใต้
ภาพยนตร์จีน
ภาพยนตร์เกาหลีใต้ 3 มิติ
ภาพยนตร์จีน 3 มิติ
ภาพยนตร์เบสบอล
รถไฟวงแหวนย่างกุ้ง

รถไฟวงแหวนย่างกุ้ง (ရန်ကုန် မြို့ပတ် ရထား, ) เป็นระบบรถไฟชานเมืองในเขตย่างกุ้งและปริมณฑล ดำเนินการโดยการรถไฟเมียนมา มีระยะทาง 45.9 กิโลเมตร จำนวน 39 สถานี มีจำนวนรถ 200 คัน มีจำนวน 20 เที่ยวต่อวัน มีสถิติขายตั๋วได้ 100,000 - 150,000 ใบต่อวัน สำหรับการเดินทางทั้งสายนั้น จะใช้เวลา 3 ชั่วโมง
รถไฟวงแหวนย่างกุ้ง ให้บริการตั้งแต่เวลา 3.45-22.15 น ของ ราคาตั๋วคือ 10 จัตต่อ 15 ไมล์ ถ้าเดินทางมากกว่านั้น ต้องจ่ายเงิน 20 จัต
== สถานี ==
ทั้งเส้นทางมีทั้งหมด 39 สถานี เชื่อมในแต่ละส่วนของเมืองย่างกุ้ง มีต้นทางที่สถานีรถไฟย่างกุ้ง สิ้นสุดที่สถานีรถไฟมินกลาดอง ใกล้กับท่าอากาศยานนานาชาติย่างกุ้ง โดยผ่านตำบลอินเสิน (ถ้าไปทางทิศตะวันตก) และตำบลออกกัลละปา (ถ้าไปทางทิศตะวันออก)
สถานที่สำคัญ ได้แก่
สถานีรถไฟย่างกุ้ง
สถานีรถไฟ ม.ดากอง
สถานีรถไฟดายินกอน
สถานีรถไฟฮะลอกา
สถานีรถไฟอินเสน
สถานีรถไฟมินกลาดอน
สถานีรถไฟออกฮ์โพสู
สถานีรถไฟแปรเวทไซกกอน
สถานีรถไฟทีราวา
สถานีรถไฟท็อกยองกะเล
สถานีรถไฟยวาทากยี
สถานีรถไฟ ม.คอมพิวเตอร์ศึกษา
== อ้างอิง ==
== แหล่งข้อมูลอื่น ==
รถไฟไทยดอตคอม - เดินเล่นที่สถานีย่างกุ้ง นั่งรถไฟพม่า Circular Train
การขนส่งในย่างกุ้ง
การขนส่งระบบรางในประเทศพม่า
เส้นทางรถไฟวงกลม‎
สถานีรถไฟย่างกุ้ง

สถานีรถไฟย่างกุ้ง (ရန်ကုန် ဘူတာကြီး ) ใจกลางเมืองย่างกุ้ง เป็นสถานีรถไฟที่ใหญ่ที่สุดในประเทศพม่า และเป็นประตูสู่การรถไฟเมียนมา ที่มีระยะทางทั้งประเทศรวม 3,126 ไมล์ (5,031 กิโลเมตร) เชื่อมต่อกับเมืองทางตอนบน (เนปยีดอ มัณฑะเลย์ ชเวโบ) ต่างจังหวัด (มิตจีนา) เทือกเขารัฐฉาน (ตองยี กะลาว) และเขตชายฝั่งตะนาวศรี (เมาะลำเลิง เย)
สถานีรถไฟย่างกุ้งก่อสร้างขึ้นในปี ค.ศ. 1877 โดยชาวอังกฤษ แต่ถูกทำลายโดยกองทัพญี่ปุ่นเมื่อ ค.ศ. 1943 ต่อมา ได้มีการออกแบบใหม่โดยใช้สถาปัตยกรรมแบบพม่าแท้ ๆ และได้เปิดใช้งานอีกครั้งเมื่อ ค.ศ. 1954 ออกแบบโดยอู่ ถิ่น สถานีรถไฟย่างกุ้งได้รับการกำหนดให้เป็นสถานที่สำคัญของเมืองย่างกุ้งตั้งแต่ ค.ศ. 1996
== เส้นทาง ==
รถไฟวงแหวนย่างกุ้ง
ทางรถไฟสายย่างกุ้ง-มัณฑะเลย์
ทางรถไฟสายย่างกุ้ง-เมาะลำเลิง
ทางรถไฟสายย่างกุ้ง-พุกาม
ทางรถไฟสายย่างกุ้ง-อองลาน-พุกาม
ทางรถไฟสายย่างกุ้ง-แปร
== อ้างอิง ==
== แหล่งข้อมูลอื่น ==
รถไฟไทยดอตคอม - เดินเล่นที่สถานีย่างกุ้ง นั่งรถไฟพม่า Circular Train
ย
การขนส่งในย่างกุ้ง
การขนส่งระบบรางในประเทศพม่า
สถานีรถไฟในย่างกุ้ง
ปาดังเบซาร์ (ประเทศมาเลเซีย)

ปาดังเบอซาร์ (Padang Besar) หรือ ปาดัง เป็นเมืองบริเวณชายแดนไทย-มาเลเซีย ตั้งอยู่ในรัฐปะลิส ห่างจากเมืองกางาร์ 35 กิโลเมตร และนครหาดใหญ่ 57 กิโลเมตร อยู่ใกล้กับตำบลปาดังเบซาร์ อำเภอสะเดา จังหวัดสงขลาของไทย
== เศรษฐกิจ ==
ปาดังเบอซาร์เป็นประตูสู่ประเทศมาเลเซียของคนไทย ถ้าเดินทางมาทางอำเภอสะเดา
==ประชากร==
มีประชากรประมาณ 10,000 คน แบ่งเป็น
ชาวมลายู: 73.52%
ชาวจีน: 23.23%
ชาวอินเดีย: 2.82%
อื่น ๆ: 0.59%
=== ภาษา ===
ใช้ภาษามลายูเป็นภาษาทางการ
== แหล่งข้อมูลอื่น ==
Tourism Malaysia - Padang Besar
เมืองในรัฐปะลิส
ปลาไหลเผือกใหญ่

ปลาไหลเผือก หรือ ปลาไหลเผือกใหญ่  เป็นไม้ยืนต้นในวงศ์ Simaroubaceae ชื่ออื่นๆ กรุงบาดาล (สุราษฎร์ธานี) คะนาง ชะนาง (ตราด) ตรึงบาดาล (ปัตตานี) ตุงสอ แฮพันชั้น (ภาคเหนือ) เพียก (ภาคใต้) หยิกบ่อถองหรือหยิกไม่ถึง เอียนด่อน (ภาคตะวันออกเฉียงเหนือ) ไหลเผือก (ตรัง) เป็นไม้ไม่ผลัดใบ รากกลมโต สีขาว สีขาวนวล รากที่มีอายุหลายปีจะมีความยาวมาก อาจยาวมากกว่า 2 เมตร ลำต้นเรียบสีน้ำตาลเทา ใบประกอบแบบขนนกชั้นเดียว ดอกช่อออกตามซอกใบหรือปลายกิ่ง กลีบเลี้ยงสีเขียวอมน้ำตาล ปลายกลีบแดงอมเขียว กลีบดอกสีแดงอ่อนเกสรตัวผู้และตัวเมียสีแดงอ่อน ยื่นยาวกว่าดอก ผลเดี่ยว ทรงกระบอกกลมสั้น ผลแก่แล้วแตก ผลอ่อนสีเขียว แก่แล้วเป็นสีส้ม
ปลาไหลเผือกใหญ่เป็นพืชที่มีสรรพคุณเป็นยาสมุนไพร ใช้ รากถ่ายพิษต่างๆ ถ่ายพิษไข้พิษเสมหะ และโลหิต แก้ไข้ แก้ไข้มาลาเรีย ตัดไข้ทุกชนิด แก้ลม แก้วัณโรคระยะบวม ขับเหงื่อ ขับพยาธิ แก้ต่อมทอนซิลอักเสบ แก้เจ็บคอ ความดันเลือดสูง อัมพาต ขับถ่ายน้ำเหลือง แก้ท้องผูก ใช้รากเป็นส่วนผสมของยาบำรุงกำลัง นำรากผสมกับรากโลดทะนงแดง และพญาไฟ ฝนน้ำดื่ม แก้ไข้ ใช้เลิกเหล้า รากผสมกับรากย่านางแดง และพญายา ฝนน้ำกินขับพิษ ในตำรายาโบราณ เป็นส่วนผสมของยาสามราก ที่ใช้ขับพิษ และแก้อาการลงแดงจากการติดยาเสพติด เป็นส่วนผสมของยาประสะเหมือดคน และยาจันทน์ลีลา และยาแก้ไข้ห้าราก  ชาวโอรังอัซลีในรัฐเปรัก ประเทศมาเลเซียนำรากไปต้มกับชาใช้กระตุ้นความรู้สึกทางเพศ
ในทางเภสัชวิทยา ปลาไหลเผือกใหญ่ มีฤทธิ์ลดไข้ ต้านมาลาเรีย  มีฤทธิ์กระตุ้นความรู้สึกทางเพศของหนูตัวผู้  ลดความวิตกกังวล เป็นพิษต่อเซลล์มะเร็ง  ต้านการก่อเกิดเนื้องอก ลดน้ำตาลในเลือด สารออกฤทธิ์ที่สำคัญได้แก่ สารกลุ่ม quassinoids เช่น  eurycomalactone eurycomanol eurycomanone ซึ่งมีฤทธิ์ยับยั้งการเจริญเติบโตของเชื้อมาเลาเรียในหลอดทดลอง
== อ้างอิง ==
วงศ์ปลาไหลเผือก
สมุนไพร
พืชที่มีฤทธิ์ต้านมาลาเรีย
พืชที่มีฤทธิ์ยับยั้งมะเร็ง
อาซิลลา ซี

อาซิลลา ซี (Ashilla Zee; 25 กุมภาพันธ์ 2540) มีชื่อจริงว่า อาซิลลา ซะห์รันตียารา (Ashilla Zahrantiara) เป็นนักร้องแนวป็อปร็อกชาวอินโดนีเซีย ซึ่งมีชื่อเสียงจากการเข้าแข่งขันรายการโทรทัศน์อินโดนีเซีย "ไอโดลา ซีลิก์" (Idola Cilik) ฤดูกาลแรก
== ผลงานเพลง ==
=== อัลบั้ม ===
Gapai Bintangmu (ร่วมกันผู้เข้ารอบสุดท้ายรายการ ไอโดลา ซีลิก์) (2008)
Masih Cinta (2012)
Curiga (2012)
PHP (2012)
#BIEB (2012)
นักร้องชาวอินโดนีเซีย
บุคคลจากจาการ์ตา
ชาวอินโดนีเซียเชื้อสายปากีสถาน
ชาวบูกิส
ภาควิชาภูมิศาสตร์ คณะสังคมศาสตร์ มหาวิทยาลัยเชียงใหม่

ภาควิชาภูมิศาสตร์ คณะสังคมศาสตร์  มหาวิทยาลัยเชียงใหม่ เป็นภาควิชาแห่งแรกของประเทศไทยที่ทำการเปิดการเรียนการสอนทางด้านภูมิศาสตร์ เพื่อผลิตบัณฑิตที่มีความรู้ความเชี่ยวชาญทางด้านภูมิศาสตร์ในแขนงวิชาต่างๆ ไม่ว่าจะเป็น ภูมิศาสตร์มนุษย์ ภูมิศาสตร์กายภาพ และภูมิสารสนเทศศาสตร์ รวมไปถึงการบูรณาการองค์ความรู้เชิงพื้นที่เพื่อการวางแผนและการจัดการอย่างเหมาะสม ให้แก่องค์กรภาครัฐและเอกชนต่างๆ พร้อมกับการสร้างความร่วมมือทางวิชาการกับหน่วยงานทั้งในและต่างประเทศอย่างต่อเนื่อง
== ประวัติ ==
พ.ศ. 2507 ในวันที่ 18 มิถุนายน ภาควิชาภูมิศาสตร์ ทำการเปิดการเรียนการสอนขึ้นในหลักสูตรวิทยาศาสตรบัณฑิต สาขาวิชาภูมิศาสตร์
พ.ศ. 2525 ภาควิชาภูมิศาสตร์ ทำการเปิดการเรียนการสอนระดับบัณฑิตศึกษา หลักสูตรวิทยาศาสตรมหาบัณฑิต สาขาวิชาภูมิศาสตร์
พ.ศ. 2547 ภาควิชาภูมิศาสตร์ ทำการเปิดการเรียนการสอนระดับบัณฑิตศึกษา หลักสูตรวิทยาศาสตรมหาบัณฑิต สาขาวิชาภูมิสารสนเทศ (ภาคพิเศษ)
พ.ศ. 2556 ภาควิชาภูมิศาสตร์ ทำการเปิดการเรียนการสอน หลักสูตรวิทยาศาสตรบัณฑิต สาขาวิชาภูมิสารสนเทศศาสตร์ (นานาชาติ) ภายใต้ความร่วมมือกับสถาบันเทคโนโลยีแห่งเอเชีย (AIT) ในการศึกษาระดับปริญญาโท และได้ควบรวมหลักสูตรระดับปริญญาโท สาขาวิชาภูมิศาสตร์ สาขาวิชาภูมิสารสนเทศ และสาขาวิชาการจัดการสาธารณภัย เป็นหลักสูตรวิทยาศาสตรมหาบัณฑิต สาขาวิชาภูมิศาสตร์และภูมิสารสนเทศศาสตร์
== หลักสูตรการศึกษา ==
ปัจจุบัน ภาควิชาภูมิศาสตร์ คณะสังคมศาสตร์ มหาวิทยาลัยเชียงใหม่ เปิดทำการเรียนการสอนในสาขาวิชา ดังต่อไปนี้
== อ้างอิง ==
คณะสังคมศาสตร์ มหาวิทยาลัยเชียงใหม่
Facebook ภาควิชาภูมิศาสตร์ คณะสังคมศาสตร์ มหาวิทยาลัยเชียงใหม่
ช
ภูมิศาสตร์
คาร์ล อันโทน เจ้าชายแห่งโฮเอินท์ซ็อลเลิร์น

คาร์ล อันโทน องค์อธิปัตย์แห่งโฮเอินท์ซ็อลเลิร์น-ซีคมาริงเงิน (Karl Anton Joachim Zephyrinus Friedrich Meinrad Fürst von Hohenzollern-Sigmaringen) เป็นประมุขแห่งราชวงศ์โฮเอินท์ซ็อลเลิร์น-ซีคมาริงเงิน ตั้งแต่ปีค.ศ. 1869 และประธานรัฐมนตรีแห่งปรัสเซีย พระองค์ทรงเป็นพระราชโอรสของเจ้าชายคาร์ลแห่งโฮเอินท์ซ็อลเลิร์น-ซีคมาริงเงิน ซึ่งสละราชสมบัติให้แก่พระองค์ในวันที่ 27 สิงหาคม ค.ศ. 1848 พระราชชนนีคือ มารี อ็องตัวเนต มูว์รา หลานสาวของฌออากีม มูว์รา
==พระอิสริยยศ==
7 กันยายน 1811 – 27 สิงหาคม 1848: His Serene Highness เจ้าชายรัชทายาทแห่งโฮเอินท์ซ็อลเลิร์น-ซีคมาริงเงิน
27 สิงหาคม 1848 – 20 มีนาคม 1850: His Serene Highness เจ้าชายแห่งโฮเอินท์ซ็อลเลิร์น-ซีคมาริงเงิน
20 มีนาคม 1850 – 18 ตุลาคม 1861: His Highness เจ้าชายแห่งโฮเอินท์ซ็อลเลิร์น-ซีคมาริงเงิน
18 ตุลาคม 1861 – 3 กันยายน 1869: His Royal Highness เจ้าชายแห่งโฮเอินท์ซ็อลเลิร์น-ซีคมาริงเงิน
3 กันยายน 1869 – 2 มิถุนายน 1885: His Royal Highness เจ้าชายแห่งโฮเอินท์ซ็อลเลิร์น
==อ้างอิง==
ราชวงศ์โฮเอินท์ซ็อลเลิร์น-ซีคมาริงเงิน
มุขมนตรีปรัสเซีย
เจ้าชายเยอรมัน
เสฎฐวุฒิ อนุสิทธิ์

เสฎฐวุฒิ อนุสิทธิ์ (เกิด 20 กุมภาพันธ์ พ.ศ. 2540) ชื่อเล่น ตั้ว เป็นนายแบบและนักแสดงชาวไทย อดีตสังกัดจีทีเอชและนาดาวบางกอก มีผลงานชื่อดังจากซีรีส์ฮอร์โมน วัยว้าวุ่น โดยรับบทเป็น "ธีร์" หนุ่มฟลุ๊ตประจำวงโยธวาทิตโรงเรียนนาดาวบางกอก ปัจจุบันเป็นนักแสดงอิสระและนักกฎหมาย
== ประวัติ ==
เสฎฐวุฒิ มีชื่อเล่นว่า "ตั้ว" เกิดวันที่ 20 กุมภาพันธ์ พ.ศ. 2540 เริ่มเข้าวงการครั้งแรกเมื่ออายุ 14 ปี เริ่มต้นด้วยการถ่ายแบบโฆษณา ตามด้วยแบบแฟชั่นต่าง ๆ จนในปี พ.ศ. 2555 ได้เล่นภาพยนตร์เรื่อง Virgin Am I รักแรกกระแทกจิ้น รับบทเป็นแบงค์ และมีผลงานสร้างชื่อจากซีรีส์ฮอร์โมน วัยว้าวุ่น โดยรับบทเป็นธีร์ หนุ่มฟลุ๊ตประจำวงโยธวาทิตโรงเรียนนาดาวบางกอก อดีตเขาเป็นนักแสดงสังกัด GTH ปัจจุบันเป็นนักแสดงอิสระและนักกฎหมาย

==การศึกษา==
มัธยมศึกษา : โรงเรียนสาธิตมหาวิทยาลัยศรีนครินทรวิโรฒ ประสานมิตร
ปริญญาตรี : คณะนิติศาสตร์ มหาวิทยาลัยอัสสัมชัญ
==คลิปเต้นในรถไฟฟ้าที่ญี่ปุ่น==
วันที่ 2 เมษายน 2558 สุทัตตา อุดมศิลป์ได้โพสต์วีดีโอคลิปผ่านอินสตาแกรม ซึ่งมีภาพนักแสดงบางส่วนจากซีรีส์ฮอร์โมน วัยว้าวุ่น ได้แก่ ณภัทร โชคจินดาชัย ธีรดนย์ ศุภพันธุ์ภิญโญ ผกามาส กาญจนบุรางกูร และตน ร้องเพลงและเต้นในรถไฟฟ้าที่ประเทศญี่ปุ่น จึงทำให้เกิดกระแสวิพากษ์วิจารณ์อย่างรุนแรงว่าเสฎฐวุฒิและเพื่อนนักแสดงมีพฤติกรรมไม่เหมาะสม
วันที่ 5 เมษายน 2558 เสฎฐวุฒิและเพื่อนนักแสดงได้โพสต์ข้อความทางอินสตาแกรม ขอโทษทั้งชาวไทยและชาวญี่ปุ่น
วันที่ 8 เมษายนปีเดียวกัน เสฎฐวุฒิ ธีรดนย์ และ ผกามาสได้ถูกพักงานจากต้นสังกัดและงดใช้โซเชียลมีเดียเป็นเวลา3เดือน
== ผลงาน ==
===ซีรีส์===
=== ละครโทรทัศน์ ===
{|class="wikitable"
! ปี !! เรื่อง !! บทบาท !! ออกอากาศ !! อ้างอิง
|-
| rowspan = "2" align="center" | 2561 || align="center" | หน้ากากแก้ว  ||align="center" |เพชร เดชาเลิศพิพัทธ์ ||rowspan="4" align="center" |ONE31 ||
|-
|align="center" | สงครามนักปั้น ||  rowspan = "2" align="center" | เอกบรม อินประสงค์ (ซัน) ||
|-
| align="center" | 2562 || align="center" |สงครามนักปั้น (ซีซั่น 2)  ||
|-
| rowspan = "2" align="center" | 2563 ||align="center" | ไปให้ถึงดวงดาว  ||align="center" | ยูโร  ||align="center" | 
|-
| align="center" | พรหมพิศวาส  || align="center" | ตั้ม || align="center" | ช่อง 7 HD ||align="center" |
|-
| rowspan = "1" align="center" | 2564 || align="center" |บริษัทบำบัดหนี้  ||align="center" | อิส ||align="center" |Thai PBS ||align="center" |
|-
|}
===ภาพยนตร์===
=== มิวสิกวิดีโอ ===
===คอนเสิร์ต===
STAR THEQUE GTH 11 ปีแสงคอนเสิร์ต (2558)
== รางวัล ==
== อ้างอิง ==
== แหล่งข้อมูลอื่น ==
บทความ
เปิดใจ “ตั้ว-เสฎฐวุฒิ” คว้าโอกาสบนเส้นทางมายา ปลื้มกระแสซีรีส์ “ฮอร์โมน” ดีเกินคาด ไม่หวั่นคนมองติดภาพเกย์
คุยกับ “ย้ง ทรงยศ” ผู้หลั่ง “Hormones วัยว้าวุ่น” 
ประวัติตั้ว เสฎฐวุฒิ อนุสิทธิ์ 
ประวัติตั้ว เสฎฐวุฒิ อนุสิทธิ์ 
ประวัติตั้ว เสฎฐวุฒิ อนุสิทธิ์
ผลงานภาพยนตร์
โซเชียลมีเดีย
ฮอร์โมนส์ วัยว้าวุ่น
นักแสดงวัยรุ่นชาวไทย
พุทธศาสนิกชนชาวไทย
นักแสดงชายชาวไทย
บุคคลจากโรงเรียนสาธิตมหาวิทยาลัยศรีนครินทรวิโรฒ ประสานมิตร
บุคคลจากคณะนิติศาสตร์ มหาวิทยาลัยอัสสัมชัญ
อีริก บานาดีโนวิช

Redirectอีริก บานา
โทะกุชิมะอินดิโกซอคส์

โทะกุชิมะอินดิโกซอคส์ (徳島インディゴソックス; Tokushima Indigo Socks) เป็นทีมเบสบอลในชิโกะกุไอส์แลนด์ลีกพลัสของประเทศญี่ปุ่น ซึ่งทีมนี้ได้รับการก่อตั้งใน ค.ศ. 2005 โดยส่วนใหญ่ทีมอินดิโกซอคส์มักเล่นในสนามเหย้าของเขาซึ่งมีชื่อว่าสนามเบสบอลคุระโมะโตะ จังหวัดโทะกุชิมะ ที่เมืองโทะกุชิมะ จังหวัดโทะกุชิมะ
อดีตผู้ขว้างลูกเมเจอร์ลีกเบสบอลชื่อ คะซุฮิโตะ ทะดะโนะ เคยร่วมทำหน้าที่ชั่วคราวให้แก่ทีมนี้ในเดือนกันยายน และตุลาคม ค.ศ. 2006
== การร่วมทีมโดยผู้เล่นจากเอ็นพีบี ==
ช่วงระหว่างลีกเอ็นพีบี ณ เดือนมีนาคม ค.ศ. 2012 ได้มีการสร้างความเป็นไปได้ต่อการส่งผู้เล่นจำนวนหนึ่งมาร่วมทีมเป็นการชั่วคราว โดยในวันที่ 27 มีนาคมของปีดังกล่าว ได้มีการส่งมิสึฮิโระ นะกะคะวะ และโคสุเกะ นะกะมุระ ซึ่งเป็นผู้เล่นจากฮิโระชิมะโตเกียวคาร์พเข้ามาร่วมทีมในฤดูกาล 2012 
== รูปแบบของการสนับสนุน ==
ทีมนี้มีผู้ส่งเสียงนำเชียร์หรือโอเอนดันประจำทีมที่เรียกว่า อินดิโกสไปเดอร์ รวมถึงกองเชียร์ประจำทีมคือ ไอบีเอส (อินดิโกบลูซัพพอร์ตเตอร์) ซึ่งเป็นกลุ่มผู้ให้การสนับสนุน เช่น การวางแผนงานและทีมงานผู้ช่วยอาสาสมัคร โดยได้มีการก่อตั้งทั้งสองกลุ่มนี้ขึ้นใน ค.ศ. 2005 รวมถึงใน ค.ศ. 2008 ได้มีกองเชียร์ประจำทีมเป็นกลุ่มเยาวชนจากสถาบันหอการค้าในเมืองอะนัน โดยมีชื่อเรียกคือ อินดิโกซามูไร เข้ามาเสริมทัพ รวมถึงใน ค.ศ. 2009 ได้มีมาสคอตเป็นกองเชียร์สาวที่เปิดตัวสู่ระดับสาธารณชนซึ่งรู้จักกันในชื่อ เจ้าหญิงอินดิโก เข้ามาเป็นฝ่ายเชียร์สมทบ
== อ้างอิง ==
== แหล่งข้อมูลอื่น ==
徳島インディゴソックス
ทีมเบสบอลในประเทศญี่ปุ่น
สโมสรกีฬาที่ก่อตั้งในปี พ.ศ. 2548
กีฬาในจังหวัดโทะกุชิมะ
อ๊าวส่าย

อ๊าวส่าย หรือ อ๊าวหย่าย (áo dài) คือชุดประจำชาติชุดหนึ่งของชาวเวียดนาม ซึ่งห่มนุ่งโดยผู้หญิงเวียดนามมิว่าจะเป็นในหรือนอกประเทศเวียดนาม อ๊าวส่ายในรูปแบบปัจจุบัน เป็นชุดทอจากผ้าไหมซึ่งสวมใส่แนบตัว โดยมีกางเกงขายาวอยู่ชั้นใน
== ความหมายของคำ ==
ในประเทศเวียดนาม อ๊าวส่ายมีชื่อที่เรียกแตกต่างกันไปเล็กน้อยตามแต่สำเนียงท้องถิ่น คำว่า "อ๊าวส่าย"  เป็นสำเนียงเวียดนามเหนือ ส่วน "อ๊าวหย่าย"  เป็นสำเนียงของเวียดนามใต้ คำว่า "อ๊าว" แปลว่า "ผืน" ส่วนคำว่า "ส่าย" แปลว่า "ยาว"  ดังนั้นถ้าหากแปลคำต่อคำ "อ๊าวส่าย" จะมีความหมายว่า "ผืนยาว"
== ดูเพิ่ม ==
กี่เพ้า
== อ้างอิง ==
== บรรณานุกรม ==
Lieu, Nhi T.. "Remembering "The Nation" through Pageantry: Femininity and the Politics of Vietnamese Womanhood in the "Hoa Hau Ao Dai" Contest." Frontiers: A Journal of Women Studies. Vol. 21, No. 1/2, Asian American Women (2000), pp. 127-151. Published by: University of Nebraska Press. Article Stable URL: [http://www.jstor.org/stable/3347038]
Nilan, Pam. "Young People and Globalizing Trends in Vietnam." Journal of Youth Studies 2.3 (1999): 353-370. Print.
== แหล่งข้อมูลอื่น ==
ชุดอ๊าวส่าย (Ao Dai) ของสตรีชาวเวียดนาม 
ชุดประจำชาติสตรีเวียดนาม 
ชุดประจำชาติ
วัฒนธรรมเวียดนาม